ടി20 ലോകകപ്പ്: ഇന്ത്യ ഇന്ന് ന്യൂസിലാന്ഡിനെതിരെ ഇരു ടീമുകള്ക്കും നിര്ണായകം ടി20 ലോകകപ്പില് ഇന്ത്യ ഇന്ന് നിര്ണായക മത്സരത്തിന് ഇറങ്ങും. വൈകുന്നേരം ഏഴരയ്ക്ക് ദുബൈയില് നടക്കുന്ന മത്സരത്തില് ന്യൂസിലാന്ഡാണ് ഇന്ത്യയുടെ എതിരാളികള്. ഇനിയുള്ള മത്സരങ്ങള് ജയിച്ചാല് മാത്രമേ ഇന്ത്യക്ക് മുന്നോട്ടുള്ള യാത്ര സുഗമമാകൂ. പരാജയപ്പെട്ടാല് സെമി കാണാതെ നാട്ടിലേക്ക് മടങ്ങേണ്ടി വരും ഇന്ത്യന് ടീമില് മാറ്റങ്ങള്ക്ക് സാധ്യതയേറെയാണ്. ഭുവനേശ്വര് കുമാറിന് പകരം ഷാര്ദൂല് ഠാക്കൂര് ടീമിലെത്തും. ഹാര്ദിക് പാണ്ഡ്യ ടീമില് തുടരും. ബാറ്റിംഗ് ലൈനപ്പില് കാര്യമായ മാറ്റത്തിന് ഇന്ത്യ തയ്യാറായേക്കില്ല മറുവശത്ത് ന്യൂസിലാന്ഡിനും ഇന്ന് മരണപോരാട്ടമാണ്. ആദ്യ കളി പരാജയപ്പെട്ടതിനാല് ന്യൂസിലാന്ഡിനും ഇന്ന് ജയം അനിവാര്യമാണ്. ബൗളിംഗ് തന്നെയാണ് കിവികളുടെ കരുത്ത്. പരുക്ക് മാറി മാര്ട്ടിന് ഗപ്റ്റില് ടീമിലെത്തിയത് ന്യൂസിലാന്ഡിന്റെ കരുത്ത് വര്ധിപ്പിക്കുന്നുണ്ട്. ടോസും മത്സരത്തില് നിര്ണായകമാകും.